CELEX: 31987R2430
Language: el
Date: 1987-08-11 00:00:00
Title: Κανονισμός (ΕΟΚ) αριθ. 2430/87 της Επιτροπής της 11ης Αυγούστου 1987 που τροποποιεί τον κανονισμό (ΕΟΚ) αριθ. 859/87 περί λεπτομερειών εφαρμογής του καθεστώτος της ειδικής πριμοδοτήσεως υπέρ των παραγωγών βοείου κρέατος

Avis juridique important

|

31987R2430

Κανονισμός (ΕΟΚ) αριθ. 2430/87 της Επιτροπής της 11ης Αυγούστου 1987 που τροποποιεί τον κανονισμό (ΕΟΚ) αριθ. 859/87 περί λεπτομερειών εφαρμογής του καθεστώτος της ειδικής πριμοδοτήσεως υπέρ των παραγωγών βοείου κρέατος  

Επίσημη Εφημερίδα αριθ. L 224 της 12/08/1987 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 2430/87 ΤΗΣ ΕΠΙΤΡΟΠΗΣ  της 11ης Αυγούστου 1987  που τροποποιεί τον κανονισμό (ΕΟΚ) αριθ. 859/87 περί λεπτομερειών εφαρμογής του καθεστώτος της ειδικής πριμοδοτήσεως υπέρ των παραγωγών βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 4α παράγραφος 4,  τον κανονισμό (ΕΟΚ) αριθ. 468/87 του Συμβουλίου της 10ης Φεβρουαρίου 1987 για τον καθορισμό των γενικών κανόνων του καθεστώτος της ειδικής πριμοδοτήσεως υπέρ των παραγωγών βοείου κρέατος (3), και ιδίως το άρθρο 5,  Εκτιμώντας:  ότι ο κανονισμός (ΕΟΚ) αριθ. 859/87 της Επιτροπής (4), όπως τροποποιήθηκε από τον κανονισμό (ΕΟΚ) αριθ. 1120/87 (5), επιτρέπει την αναγνώριση των ζώων με έναν αριθμό, εφόσον αυτά συνοδεύονται από ένα έγγραφο· ότι είναι απαραίτητο να καταστεί επίσης δυνατή η αναγνώριση βάσει ενός μητρώου, υπό τον όρο ότι μπορεί να αποφευχθεί ο κίνδυνος διπλής χορήγησης της πριμοδότησης·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το δεύτερο εδάφιο του άρθρου 6 παράγραφος 1 του κανονισμού (ΕΟΚ) αριθ. 859/87 αντικαθίσταται από το ακόλουθο κείμενο:  «Τα συστήματα εξακριβώσεως που εφαρμόζονται από τα κράτη μέλη, εκτός του ιδιαίτερου πλαίσιου της ειδικής πριμοδότησης μπορούν επίσης να χρησιμοποιηθούν για την εξακρίβωση των επιλέξιμων ζώων, εφόσον τα συστήματα αυτά επιτρέπουν την εξακρίβωση κάθε ζώου από έναν αριθμό που καταγράφεται στο αυτί του ζώου ή σε ωτικό σημάδι. Στην περίπτωση αυτή, οι αριθμοί των ζώων αυτών πρέπει να εμφαίνονται στην αίτηση πριμοδότησης και η χορήγηση της πριμοδότησης θα πρέπει να μπορεί να διαπιστώνεται:  - είτε μέσω ενός εγγράφου το οποίο συνοδεύει το ζώο εφ' όρου ζωής και στο οποίο αναφέρεται ο αριθμός εξακρίβωσης του εν λόγω ζώου,  - είτε, υπό τον όρο ότι τα κράτη μέλη υιοθετούν τα απαραίτητα μέτρα που επιτρέπουν ν' αποφευχθεί ο κίνδυνος διπλής χορήγησης του πριμ μέσω ενός μητρώου στο οποίου είναι εγγεγραμμένο το ζώο με τον αριθμό του και το οποίο τηρούν είτε οι παραγωγοί είτε οι αρμόδιες αρχές.  Ωστόσο, τα ζώα που εξακριβώνονται με τον τρόπο αυτό και αποστέλλονται, μετά την καταβολή της πριμοδότησης προς ένα άλλο κράτος μέλος, πρέπει να φέρουν ειδική σήμανση κατά την αποστολή τους.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 6 Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Αυγούστου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 48 της 17. 2. 1987, σ. 1.  (3) ΕΕ αριθ. L 48 της 17. 2. 1987, σ. 4.  (4) ΕΕ αριθ. L 82 της 26. 3. 1987, σ. 25.  (5) ΕΕ αριθ. L 109 της 24. 4. 1987, σ. 11.